24CS เปิดบ้านรับ “นักวิเคราะห์” โชว์แผนธุรกิจ ก่อนเทรด mai ไตรมาส 4/65
24CS เปิดบ้านต้อนรับ “นักวิเคราะห์” โชว์แผนธุรกิจ โอกาสเติบโต จุดแข็งฐานลูกค้าในหลากหลายอุตสาหกรรมทั้งภาครัฐ และเอกชนชั้นนำ ก่อนเดินหน้าเทรด mai ไตรมาส 4/65
24CS เปิดบ้านต้อนรับ “นักวิเคราะห์” โชว์แผนธุรกิจ โอกาสเติบโต จุดแข็งฐานลูกค้าในหลากหลายอุตสาหกรรมทั้งภาครัฐ และเอกชนชั้นนำ ก่อนเดินหน้าเทรด mai ไตรมาส 4/65
1 ก.ย. 2565

นายยศวีย์ วัฒนธีระกิจจา ประธานเจ้าหน้าที่บริหาร บริษัท ทเวนตี้ โฟร์ คอน แอนด์ ซัพพลาย จำกัด (มหาชน) หรือ 24CS ซึ่งประกอบธุรกิจจำหน่ายอุปกรณ์ระบบปรับอากาศและระบายอากาศแบรนด์ชั้นนำมาตรฐานสากล และเป็นผู้ให้บริการรับเหมาติดตั้งงานระบบวิศวกรรมประกอบอาคาร และงานรับเหมาก่อสร้างอย่างครบวงจร พร้อมด้วยกรรมการและผู้บริหารของบริษัท รวมถึง นายกิตติชัย นาคะประเสริฐกุล รองกรรมการผู้จัดการอาวุโสฝ่ายวาณิชธนกิจ 3 บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน) ในฐานะที่ปรึกษาทางการเงิน ให้การต้อนรับคณะนักวิเคราะห์หลักทรัพย์ในงาน Analyst Meeting เพื่อนำเสนอข้อมูลบริษัทฯ ตามแผนการระดมทุน (IPO) เงินที่ได้นำไปใช้เป็นเงินทุนหมุนเวียนสำหรับขยายโอกาสการเติบโตทางธุรกิจ ชูจุดแข็งการมีฐานลูกค้าในหลากหลายอุตสาหกรรมทั้งภาครัฐ และเอกชนชั้นนำ เตรียมเข้าซื้อขายในตลาดหลักทรัพย์ เอ็ม เอ ไอ (mai) ภายในไตรมาส 4/65